AJUDES DE LA CÀTEDRA IBEROAMERICANA DE CULTURA DIGITAL PROPIETAT INTEL·LECTUAL (UNIVERSITAT D'ALACANT-OEI) PER A ESTADES D'INVESTIGACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/38755)
  + [Valencià](/va/acuerdo/38074)






Selector de idioma

Leer

* [Español](/es/acuerdo/38297)
* [Valencià](/va/acuerdo/38219)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DE LA CÀTEDRA IBEROAMERICANA DE CULTURA DIGITAL PROPIETAT INTEL·LECTUAL (UNIVERSITAT D'ALACANT-OEI) PER A ESTADES D'INVESTIGACIÓ[Butlletí Oficial Universitat d'Alacant](/ca/Publicacion)
================================================================================================================================================================================================

Secretaria General

Butlletí Oficial Universitat d'Alacant





AJUDES DE LA CÀTEDRA IBEROAMERICANA DE CULTURA DIGITAL PROPIETAT INTEL·LECTUAL (UNIVERSITAT D'ALACANT-OEI) PER A ESTADES D'INVESTIGACIÓ

Data d'aprovació
:   15/05/2023

Data de publicació
:   16/05/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/38324)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/38991)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/38911)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DE LA CÀTEDRA IBEROAMERICANA DE CULTURA DIGITAL PROPIETAT INTEL·LECTUAL (UNIVERSITAT D'ALACANT-OEI) PER A ESTADES D'INVESTIGACIÓ&url=https://www.boua.ua.es/va/acuerdo/38022)

**Títol:** AJUDES DE LA CÀTEDRA IBEROAMERICANA DE CULTURA DIGITAL PROPIETAT INTEL·LECTUAL (UNIVERSITAT D'ALACANT-OEI) PER A ESTADES D'INVESTIGACIÓ

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 15 de maig de 2023

AJUDES DE LA CÀTEDRA IBEROAMERICANA DE CULTURA DIGITAL PROPIETAT INTEL·LECTUAL (UNIVERSITAT D'ALACANT-OEI) PER A ESTADES D'INVESTIGACIÓ

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'una ajuda per a una estada d'investigació que s'inicie durant l'any 2023 per a nacionals i residents en països membres de la Organización de Estados Iberoamericanos para la Educación, la Ciencia y la Cultura (OEI), oferida per la Càtedra Iberoamericana de Cultura Digital i Propietat (Universitat d'Alacant - OEI).

2. Requisits de les persones beneficiàries

Podran sol·licitar aquesta ajuda i obtindre la condició de beneficiàries les persones que complisquen amb els següents requisits mínims:

·         Ser graduat (o amb una titulació equivalent) en alguna matèria afí a la propietat intel·lectual - per exemple, Dret, Enginyeries, Economia.

·         Sol·licitar l'ajuda per a realitzar una estada d'investigació en el marc dels seus estudis de doctorat o per a projectes postdoctorals.

·         Sol·licitar l'ajuda per a dur a terme un projecte d'investigació en alguna matèria relacionada amb la propietat intel·lectual en el marc de la cultura digital.

·         Ser nacional i resident en un Estat membre de la OEI.

·         Sol·licitar l'ajuda per a realitzar una estada d'investigació en un Estat (siga aquest membre o no de la OEI) diferent del de la seua residència habitual. L'estada ha de començar en 2023 i finalitzar abans de juny de 2025.

·         L'adjudicació de l'ajuda quedarà subjecta a l'admissió definitiva en el centre d'investigació o universitat.

3. Nombre i dotació de les beques

Es concedirà 1 AJUDA, de fins a un màxim de 3.000,00 €, que podran ser utilitzats per al pagament dels drets d'estada en el centre al qual es desitja acudir a investigar o per a finançar despeses de desplaçament o allotjament.

L'ajuda està sotmesa a la legislació vigent en matèria fiscal.

4. Termini i procediment de presentació de sol·licituds

4.1.     Termini de presentació

La convocatòria es publicarà en el BOUA amb caràcter informatiu.

El termini per a sol·licitar l'ajuda s'obrirà a partir de l'endemà de la publicació de l'extracte d'aquesta convocatòria en el DOGV i finalitzarà el 15 de juny de 2023.

4.2.     Procediment de presentació

La sol·licitud, juntament amb la documentació requerida, s'enviarà en format digital i es dirigirà a la secretaria tècnica de la Càtedra (compte de correu [lpmvqca.tgbk@ts.xv](mailto:kcymasi.xyrt@px.kp)), indicant en l'assumpte "AYUDA INVESTIGACIÓN CÁTEDRA CDPI".

La sol·licitud de l'ajuda hauria d'anar acompanyada de la següent documentació, sempre que aquesta no obre ja en poder de l'administració:

·         Document d'identitat del sol·licitant

·         Curriculum vitae (incloent dades de contacte)

·         Expedient acadèmic (incloent una ponderació sobre 10 de la qualificació mitjana final)

·         Projecte de la investigació que es vol dur a terme (màxim de 2 pàgines)

·         Carta d'acceptació del centre d'investigació o universitat on es vol dur a terme l'estada (o almenys carta que testimonie que s'ha sol·licitat l'admissió)

·         Informació o enllaç al lloc web on s'oferisca informació detallada del centre d'investigació on es desitja fer l'estada

·         Declaració signada i autorització per al tractament de dades personals d'acord amb model inclòs en aquest [enllaç](https://oei.int/downloads/blobs/eyJfcmFpbHMiOnsibWVzc2FnZSI6IkJBaHBBbFZMIiwiZXhwIjpudWxsLCJwdXIiOiJibG9iX2lkIn19--6aab3e0decf6139e5248ae8dab0dadd637ecdd92/Declaraci%C3%B3n%20jurada.pdf).

4.3.     Criteris d'adjudicació

L'assignació d'AJUDA es realitzarà aplicant els següents criteris:

·         Expedient acadèmic i CV (màxim 40 punts):

o   Expedient acadèmic: màxim 30 punts, valorats amb base en la nota mitjana global.

o   CV (màxim 10 punts)

-  Realització de cursos d'especialització, en particular sobre propietat intel·lectual (màxim 4 punts, que es distribuiran en funció de les hores de duració del curs);

-  Coneixement d'idiomes estrangers (màxim 4,5 punts: 2 punts per nivell C2 d'idioma; 1,5 punts per nivell C1; 1 punt per nivell B2; i 0,5 punts per nivell B1);

-  Qualsevol tipus d'experiència laboral prèvia en l'àmbit de la propietat intel·lectual (màxim 1,5 punts: 0,5 punts per any d'activitat professional i fraccions proporcionals si és per temps inferior a l'any).

·         Excel·lència (en matèries relacionades amb la propietat intel·lectual) del centre d'investigació o universitat per al qual se sol·licita (màxim 30 punts): es valorarà amb atenció al rànquing internacional World University Ranking o CWUR.

·         Projecte d'investigació presentat i duració de l'estada (màxim 30 punts).

o   Projecte d'investigació (màxim 15 punts): solidesa i interés del projecte (màxim 10 punts); afinitat amb la matèria de cultura digital i propietat intel·lectual (màxim 10 punts).

o   Duració de l'estada (màxim 15 punts: 2 punts per mes d'estada i fraccions proporcionals si l'estada dura menys d'un mes).

5. Òrgan Gestor i Comissió de valoració

5.1.     Òrgan gestor

El Departament de Dret civil s'encarregarà de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència serà la Secretaria del Departament de Dret civil. [bgdqirb.xlda@wf.ks](mailto:rpjwpvz.baen@em.ka)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment i se li requerirà perquè, de conformitat amb la legislació de procediment administratiu comú, esmene la falta o acompanye els documents preceptius, amb indicació que, si així no es fera, se li tindrà per desistit de la seua petició prèvia resolució que haurà de ser dictada en els termes previstos legalment.

5.2.     Comissió de valoració

La Comissió de valoració estarà composta per la directora de la Càtedra, que actuarà com a president i dues vocals, un dels quals actuarà com a secretari.

Aquesta comissió procedirà de conformitat amb el que s'estableix en aquesta convocatòria i en la legislació de subvencions d'aplicació.

La comissió tindrà la següent composició:

Presidència: Directora de la Càtedra

Secretaria: Professor titular del Departament de Dret Civil

Vocal: Professor titular del Departament de Filosofia del Dret i Dret internacional privat.

6. Resolució, notificació i publicació

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, la convocatòria d'aquestes ajudes, així com les publicacions detallades en aquestes bases es realitzaran en l'adreça web de la Càtedra (<https://oei.int/oficinas/secretaria-general/catedra-iberoamericana-de-cultura-digital-y-propiedad-intelectual/ayudas-que-ofrece-la-catedra>)

La proposta de resolució provisional de les ajudes, que inclourà la llista de persones beneficiàries, així com una llista de reserva, es publicarà el 5 de juliol de 2023 en la pàgina Web de la Càtedra (<https://oei.int/oficinas/secretaria-general/catedra-iberoamericana-de-cultura-digital-y-propiedad-intelectual/ayudas-que-ofrece-la-catedra>)

Les persones beneficiàries seran notificades, d'acord amb el que es preveu en els articles 40 i següents de la Llei 39/2015, d'1 d'octubre, del Procediment Administratiu Comú de les Administracions Públiques, mitjançant la publicació en la pàgina web del Departament de Dret civil de la Universitat d'Alacant (<https://ddc.ua.es/>)

Les persones interessades tindran un termini de 5 dies hàbils des de la publicació per a presentar, davant l'òrgan gestor, les al·legacions que estimen pertinents.

Transcorregut aquest termini i a la vista la proposta motivada de la resolució, la Rectora de la Universitat d'Alacant dictarà la resolució que procedisca.

7. Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2023LS0052 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de l'ajuda, d'un màxim de 3.000 euros, serà sufragada amb càrrec al capítol IV ORGÀNICA 95718X9367 del pressupost del Departament de Dret Civil. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

8. Obligació i justificació del beneficiari

Les obligacions dels beneficiaris d'aquesta convocatòria són:

1) Presentar la fitxa de tercer (model 145 de retencions fiscals) dins del termini d'una setmana des de l'adjudicació de l'ajuda.

2) Justificar la realització i l'aprofitament de l'estada d'investigació per a la qual es va rebre l'ajuda.

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins a un mes després a la finalització de l'estada d'investigació, mitjançant la presentació dels següents documents:

·         Certificat de la realització de l'estada per a la qual es va concedir l'ajuda, expedit per la universitat o el centre d'investigació corresponent.

·         Memòria de l'activitat desenvolupada durant l'estada d'investigació.

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 70% de la quantia concedida. El restant 30% serà abonat en el termini de tres mesos després de la justificació de la realització de l'estada per a la qual es va concedir l'ajuda mitjançant certificació expedida per la universitat o el centre d'investigació corresponent.

L'incompliment per la persona beneficiària de qualsevol dels requisits i obligacions establerts en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

9. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de la direcció [exw@my.ps](mailto:zin@jn.xc).

La informació addicional i detallada sobre protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

10. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei Orgànica 2/2023, de 22 de març, del Sistema Universitari, i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa; així mateix, potestativament es podrà interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 15 de maig de 2023

La rectora

P.D. de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03796 Sant Vicent del Raspeig - Alacant  
 Tel. 33 669 8543 - Fax 49 343 3254](https://www.google.es/maps/@85.238554,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12880&trk=tyah&trkInfo=tarId%5T1090981400317%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)